als_Latn dik_Latn sag_Latn
Mbrojtësi Tefik Osmani, i cili nuk luan as ndaj bardhebluve, thumbon kuksianët, duke thënë se u morën me Skënderbeun dhe harruan veten
Leonard Trebicka
Kuksianët, më tepër se asnjëherë tjetër, sipas Tefik Osmanit, e ndjejnë “frymëmarrjen” e Skënderbeut. Mbrojtësi me përvoja thekson se në kushte të tilla veriorët do ta kenë shumë të vështirë ose të pamundur ta ruajnë kreun. Osmani shprehet se Kukësi gjatë gjithë këtij kampionati më tepër është marrë me Skënderbeun se me veten. Ai thekson në fund të sezonit do të jetë Skënderbeu, që do të ngrejë lart trofeun e kampionit për herë të 5-të radhazi. Ja intervista e plotë e korçarit për “Sport Ekspres”:
- Osmani, fitorja e Skënderbeut dhe barazimi i Kukësit në Fier kanë bërë që diferenca me vendin e parë të shkojë në një pikë. Si e mendoni tani çështjen e titullit?
– Në fakt, ne asnjë çast nuk e kemi vënë në dyshim titullin kampion. Kemi skuadrën më të mirë e këtij sezoni dhe këtë besoj se e pranojmë të gjithë.
- Më përjashtim të kuksianeve, të cilët mendojnë se janë ata skuadra e titullit…
– Se sa janë për titull, e panë në ndeshjen me Skënderbeun. Të paktën për atë ndeshje nuk kemi parë asgjë nga ky rival dhe nuk e di si mund të jenë për titull.
– Megjithatë, deri para kësaj jave ishin 3 pikë para Skënderbeut?
– Edhe kur kemi qenë më larg se 3 pikë nga ky ekip apo nga ndonjë tjetër, përsëri kemi thënë ne do të jemi kampionë. Kuksianët, edhe pse ishin 3 pikë para, nuk mund të mendonin për titullin kampion.
- Pas barazimit në Korçë ata thuajse filluan festën…
– Punë për ta. Në atë ndeshje nuk kanë shkuar një herë te porta e Skënderbeut. Një skuadër, që kërkon titullin kampion, ka tjetër reagim dhe tjetër ritëm. Më pëlqen të flas vetëm për Skënderbeun, që e shikoj sërish kampion.
- Ngaqë diferenca tashmë ka shkuar në një pikë?
– Jo, aspak. Kur jam rikthyer te Skënderbeu, kam thënë se te ky ekip më ka rikthyer titulli kampion. Ne, të gjithë bashkë, nuk jemi lëkundur për asnjë çast nga titulli kampion, sepse Skënderbeu është ekipi më i mirë. Të gjithë e pranojnë këtë. Të shumtit e deklarojnë hapur, por e pranojnë edhe të tjerët, përfshirë edhe ata të studiove televizive, nën zë.
- Pse jeni kaq i bindur që Kukësi nuk do ta përballojë presionin e Skënderbeut?
– Mund të them se shumë shpejt Skënderbeu merr kryesimin dhe më pas nuk e lëshon më. Të tjerët ndoshta janë nxituar, kur kanë folur për titullin, edhe pse janë ende shumë javë.
- Nuk ju duket se edhe ju po nxitoheni?
– Te Skënderbeu ndryshon puna, sepse ka lojtarë të aftë për ta shpallur edhe një herë tjetër kampion. Këta lojtarë nuk i ka asnjë ekip tjetër në Superligë, ndaj nuk nxitohem.
- Të mërkurë luani në fushën tuaj me Tiranën. Si e prisni?
– Do të jetë ndeshje po aq e vështirë sa të gjitha të tjerat e fazës së tretë, duke përfshirë edhe atë me kuksianët.
- Ju flisni gjithë kohën për titullin, por në fushën tuaj po lini shumë pikë, ndërkohë që edhe Tiranën e mendoni të fituar…
– Si natyrë, nuk nxitohem, por më afër fitores sigurisht që shikoj Skënderbeun. Qoftë edhe për atë se kemi një grup më të mirë lojtarësh se kundërshtari.
- Ndeshjen do ta shikoni në tribunë?
– Do të më pëlqente të isha bashkë me presidentët Takaj dhe Halili.
- Për ta mbyllur. Kur do ta parakaloni Kukësin?
– Jam i sigurt që do ta kalojmë këtë skuadër, që për shumë kohë ka pasur dëshirë të merret sa më tepër me Skënderbeun. Kjo tregon se na e ka frikën. Tani, me një pikë diferencë, më tepër se asnjëherë tjetër ndjen “frymëmarrjen” tonë. Tani mbetet për të parë sa në gjendje do jenë kuksianet për të përballuar këtë presion. Në fakt, nuk është e lehtë për të përballuar një ekip si Skënderbeu.
als_Latn hat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn